# Postpensjonistene i Oslo – Årsberetning for 2017

## **Tillitsvalgte** (styre og komiteer) for perioden 2016 – 2017 valgt på årsmøter 2016 og 2017

**Styret**

Leder Ingvar Kjøren Gjenvalgt for 2 år i 2016

Nestleder Berit Holm Olsen Gjenvalgt for 2 år i 2017

Sektretær Dagny Hov Gjenvalgt for perioden mars – mai 2017

Sekretær Oddvar Aakvik Ny for perioden juni 2017 – mars 2019

Kasserer Karin Jahn Valgt for 2 år i 2016

Styremedlem Else Tusvik Gåsemyr Gjenvalgt for 1 år i 2017

Styremedlem Truls Krogh Gjenvalgt for 2 år i 2017

Styremedlem Karl-Helmer Pettersen Gjenvalgt for 1 år i 2017

Styremedlem Oddvar Aakvik Ny for perioden mars – mai 2017

Varamedlem Magne Furesund Gjenvalgt for 2 år i 2017

Varamedlem Liv Tveito Ny for 2 år i 2017

**Revisorer**

Revisor Klara Saure Gjenvalgt for 1 år i 2017

Revisor Aino Thorp Gjenvalgt for 1 år i 2017

**Tur- og Arrangementskomite**

Leder Truls Krogh Gjenvalgt for 2 år i 2017

Medlem Helge Kristiansen Gjenvalgt for 2 år i 2016

Medlem Bjørn Magne Myklebust Valgt for 2 år i 2016

Medlem Karl-Helmer Pettersen Gjenvalgt for 1 år i 2017

**Valgkomite**

Leder Karl-Helmer Pettersen Gjenvalgt for 1 år i 2017

Medlem Else Tusvik Gåsemyr Gjenvalgt for 1 år i 2017

Medlem Per Arne Olsen Gjenvalgt for 1 år i 2017

**Møtevirksomhet**

Det har vært holdt 9 medlemsmøter i 2017 der medlemsmøtet i mars også var årsmøte. Møtene er holdt i kantina og auditoriet i 1. etasje i Posthuset med unntak av møtene for januar – februar som ble holdt i midlertidige lokaler i 20. etasje.

Det har vært holdt 9 styremøter der også varamedlemmene har vært innkalt.

**Medlemsmøtene**

Medlemsmøtene er holdt i tradisjonell stil med underholdning, informasjon fra styret og turkomiteen, diskusjoner med medlemmene, servering av mat, loddsalg og hyggelig samvær.

**16. januar:** 55 medlemmer møtte opp. Underholdning ved landets eldste rappere, «Cabaret Fossile».

**6. februar:** 88 medlemmer møtte opp. Underholdning med sang og musikk ved trioen «Geitrams».

**6. mars:** 78 medlemmer møtte opp i nyoppussede lokaler i 1. etasje. Tidligere bedriftsoverlege i Posten,

Jan Strømme, holdt foredrag om «Alderdom og helse».

**3. april:** 91 medlemmer møtte opp. Naturfotograf Kai Jensen holdt foredrag om «Når naturen våkner».

**8. mai:**121 medlemmer møtte opp. Underholdning med sang og musikk ved «Tre i takt».

**4. september:** 64 medlemmer møtte opp. Odd Georg Murud holdt foredrag om «Fridjof Nansens liv og

virksomhet».

**2. oktober:** 72 medlemmer møtte opp. Underholdning med tryllekunster Fredrik Moe.

**6. november:** 97 medlemmer møtte opp. Inger Tragethon kåserte om en 6-måneders reise gjennom

Russland.

**4. desember:** 132 medlemmer møtte opp. Peter Butenschøn kåserte om «Byutvikling i Oslo nå og i nær

fremtid».

**Totalt oppmøte i 2017 ble 798**. Totalt oppmøte i 2014 var 724, i 2015 var 804 og i 2016 723.

**Styrets arbeid i 2017**

Faste saker i styremøtene er: oppfølging av styrets arbeid, status regnskap og budjett, medlemskontingent, info fra turkomiteen, verving av medlemmer og referater og skriv fra andre forbund og foreninger.

Styret har dessuten i løpet av året behandlet saker som: gjennomgang av «Arbeidsplan for 2015 – 2018», verving av nye medlemmer, skape større interesse for å delta i medlemsmøtene, halvårsplan for underholdning, opplegg for å markere 50-årsjubileet i 2018, oppmerksomhet ved dødsfall og lister med oversikt over jubileums- og åremålsdager.

PPNYTT er utgitt i 8 ordinære nummer og 1 ekstranummer med kunngjøring av «Julemarkedstur til Dresden».

Utviklingen i økonomien for Postpensjonistene i Oslo vises i Regnskap og Budsjett som egne poster.

**Arbeidsplan for 2015 – 2018**

Arbeidsplanen er fulgt opp i styremøter gjennom året.

Web-side for Postpensjonistene Oslo er fortsatt ikke på plass slik den skal være. Det arbeides videre med saken i 2018.

Målet for verving av nye medlemmer var 40, og resultatet ble 48. Vervingen fortsetter basert på lister over pensjonister fra Postens Pensjonistforbund.

Oppmøtet på medlemsmøtene varierer mye – styret arbeider videre for å skape engasjement blant medlemmene.

**Turer og arrangementer i 2017**

Oslo, Akershus og Østfold krets av Postkom arrangerte også i sommer en båttur for postpensjonister. Vi takker Postkom for et flott arrangement.

Postpensjonistene Oslo har gjennomført følgende turer:

* Albir 30.12.1916 – 13.1.2017 34 deltakere
* Skibladner 27.6. 45 deltakere
* Lisboa 18. – 25.9. 42 deltakere
* Dresden 5.- 12.12. 22 deltakere
* Sandefjord – Strømstad 14.12. 50 deltakere

Til sammen blir det 193 deltakere på turene.

**Jubileum 2018**

Styret har oppnevnt en jubileumskomite med 3 medlemmer, Ingvar Kjøren, Karl-Helmer Pettersen og Oddvar Aakvk, som arbeider med å skaffe et godt grunnlag for en jubileumsmarkering.

Det er sendt ut forespørsel til flere arrangementssteder for en jubileumsfest. Komiteen er nå i samtaler med ett arrangementssted for å organisere en jubileumsfest med godt innhold til en grei pris.

Arbeidet med n jubileumsberetning er godt i gang, og vil være ferdig i god tid før jubileumsfesten som skal holdes 8. oktober 2018. Styret oppfordrer alle medlemmer om å notere datoen i sin kalender.

**Dataopplæring**

Det har også i 2017 vært arrangert PC-opplæring i samarbeid med Pensjonistforbundet og Seniornett. Kursene ble kunngjort i PPNYTT.

**Pensjonistforbundet**

Postens Pensjonistforbund (PPF) er kollektivt innmeldt i Pensjonistforbundet. Magne Furesund er oppnent som PPF sin representat i landstyret i Pensjonistforbundet.

**Postens Pensjonistforbund**

Magne Furesund er leder av Postens Pensjonistforbund og Inger-Marie Stokker er kasserer. Ingvar Kjøren er medlem i landsstyret i Postens Pensjonistforbund.

Ingvar Kjøren er også kontaktperson i Nordisk Post Pensjonist Union (NPPU).

**Den gyldne spaserstokk**

Det ble i 2017 delt ut 1 gullmerke og 1 sølvmerke.

**Medlemslista og utviklingen i antall medlemmer**

Vi har også i 2017 arbeidet mye med å oppdatere og ajourføre medlemslista slik at den skal vise korrekt antall betalende medlemmer. Ved utgangen av 2017 hadde avdelingen 907 betalende medlemmer, en nedgang på 19 fra 2016.

I møtene har det deltatt fra 55 til 132 medlemmer, totalt 798. Det er en god fremgang fra 2016.

Medlemsutviklingen de siste årene har vært slik:

2008 - 1147 2013 - 1010

2009 - 1079 2014 - 975

2010 - 1102 2015 - 930

2011 - 1097 2016 - 926

2012 - 1040 2017 - 907

Postpensjonistene i Oslo’s økonomi og budsjett for 2018 blir presentert i årsmøtet.

**Vi minnes våre medlemmer som har gått bort i 2017**